1953-ban Bolognába igazolt, ahol hamar a klub történetének egyik legeredményesebb csatára volt. Az 1955-56-os szezon során olyat vitt véghez, amit abban az évtizedben rajta kívül egyetlen olasz sem tudott: gólkirályi címet szerzett a Serie A-ban. Ekkor harminc meccsen huszonkilencszer talált az ellenfelek hálójába, vagyis átlagban gyakorlatilag minden meccsen gólt szerzett. Itt lett igazán jó játékos is, köszönhetően annak, hogy a vezetőedző Aldo Campatelli visszavont ék helyett középcsatárként kezdte őt játszatni. Bolognában hét évet töltött, ezalatt 196 bajnokin 105 góllal terhelte az ellenfeleket.